হাভিয়ের মাশ্চেরানো
২০০৮ সালে ১৮.৬ মিলিয়ন পাউন্ড স্থানান্তর ফি এর বিনিময়ে দাপ্তরিকভাবে লিভারপুলে যোগ দেন মাশ্চেরানো। ২০০৮ গ্রীষ্মকালীন অলিম্পিকে আর্জেন্টিনার হয়ে দ্বিতীয়বারের মত স্বর্ণপদক জেতেন তিনি। ২০১০ সালে তিনি স্পেনীয় ক্লাব বার্সেলোনায় যোগ দেন ২ কোটি ৪ লক্ষ ইউরোর বিনিময়ে। বার্সেলোনাতে তিনি তার ক্যারিয়ারের সবচেয়ে বেশি সময় অতিবাহিত করেন। প্রায় ৮ বছর বার্সেলোনায় কাটানোর পর, ২০১৮ সালের জানুয়ারিতে তিনি চীনা ক্লাব হেবেই চীন ফরচুনে যোগ দেন।
আজওয়ান সালেহ
আজওয়ান সালেহ ব্রুনাই জাতীয় ফুটবল দলের হয়ে সবচেয়ে বেশি ম্যাচ খেলা খেলোয়াড়ে পরিণত হয়েছেন, তিনি এ পর্যন্ত জাতীয় দলের হয়ে ২৬টি ম্যাচ খেলেছেন। বাংলাদেশে অনুষ্ঠিত ২০০৬ সালের এএফসি চ্যালেঞ্জ কাপে শ্রীলংকা জাতীয় ফুটবল দলের বিপক্ষে ০–১ গোলে হেরে যাওয়ার ম্যাচে তিনি অভিষেক করেন। তিনি এএফএফ সুজুকি কাপের বাছাইপর্বের দুটি টুর্নামেন্টে গোল করেছেন, একটি হচ্ছে ২০০৮ সালে পূর্ব তিমুরের বিপক্ষে এবং অন্যটি হচ্ছে ২০১২ সালে কম্বোডিয়া জাতীয় ফুটবল দলের বিরুদ্ধে।